CELEX: 52011PC0710
Language: fi
Date: 2011-11-11
Title: Ehdotus EUROOPAN PARLAMENTIN JA NEUVOSTON DIREKTIIVI Euroopan parlamentin ja neuvoston direktiivin 2006/126/EY muuttamisesta kuljettajakortin toiminteet sisältävien ajokorttien osalta

|

52011PC0710

Ehdotus EUROOPAN PARLAMENTIN JA NEUVOSTON DIREKTIIVI Euroopan parlamentin ja neuvoston direktiivin 2006/126/EY muuttamisesta kuljettajakortin toiminteet sisältävien ajokorttien osalta  /* KOM/2011/0710 lopullinen - 2011/0327 (COD) */  

	PERUSTELUT1. EHDOTUKSEN TAUSTATämä ehdotus Euroopan parlamentin ja neuvoston direktiivin 2006/126/EY (’ajokorttidirektiivi’) muuttamiseksi noudattaa ehdotusta Euroopan parlamentin ja neuvoston asetukseksi tieliikenteen valvontalaitteista annetun neuvoston asetuksen (ETY) N:o 3821/85 (’ajopiirturiasetus’) ja Euroopan parlamentin ja neuvoston asetuksen (EY) N:o 561/2006 muuttamisesta, jonka komissio hyväksyi 19 päivänä heinäkuuta 2011[1]. Ehdotukset muodostavat lainsäädäntöpaketin, jonka tavoitteena on parantaa tieliikenteen sosiaalilainsäädännön noudattamisen valvontaa sekä vähentää petoksia ja hallintotaakkaa kehittämällä ajopiirtureiden teknisiä ominaisuuksia ja lisäämällä niiden tehokkuutta.2. INTRESSITAHOJEN KUULEMISEN JA VAIKUTUSTEN ARVIOINNIN TULOKSETAjopiirturiasetuksen muuttamiseksi tehdyn sidosryhmien kuulemisen ja vaikutusten arvioinnin aikana kuljettajakorttien yhdistäminen ajokortteihin todettiin ratkaisuksi, jonka avulla voidaan vähentää mahdollisia petoksia ja samanaikaisesti rajoittaa pitkällä aikavälillä kustannuksia (myöntämällä ja hankkimalla yksi ainoa asiakirja kahden asemesta). Sidosryhmien kuulemisen ja vaikutusten arvioinnin tulokset on jo julkaistu[2].Ajokortit ja kuljettajakortit myönnetään luottokorttimuodossa, ja ne sisältävät hyvin samankaltaisia tietoja (kuljettajan henkilötiedot, valokuva jne.). Ajokorttidirektiivissä säädetään jo mahdollisuudesta lisätä vakiomuotoiseen ajokorttiin mikrosiru. Molempien korttien voimassaoloaika on myös rajoitettu viiteen vuoteen, koska ajokorttidirektiivissä säädetään, että 19 päivästä tammikuuta 2013 lähtien kuorma-auton- ja linja-autonkuljettajien ajokortit ovat voimassa viisi vuotta.Siksi korttien yhdistäminen ei edellytä muutoksia nykyisten ajopiirturikorttien voimassaoloaikaan eikä niiden kestävyyteen (koska toisin kuin ajokortteja, niitä käsitellään päivittäin). Kuljettajakorttien yhdistäminen ajokortteihin helpottaa havaitsemaan tienvarsitarkastuksissa kuljettajat, jotka käyttävät heille kuulumatonta korttia tai kahta eri korttia. Lisäksi se vähentää kuljettajien intoa antaa ajokorttinsa muiden kuljettajien käyttöön ajopiirturijärjestelmään liittyviin vilpillisiin tarkoituksiin.Vaikutusten arvioinnissa todettiin, että kuljettajakorttien yhdistäminen ajokortteihin vähentää hallinnollisia kustannuksia noin 100 miljoonalla eurolla vuodessa.3. EHDOTUKSEN OIKEUDELLINEN SISÄLTÖNeuvoston asetuksen (ETY) N:o 3821/85 muuttamista koskevan ehdotuksen 27 artiklassa säädetään, että kuljettajakortit on myönnettävä ajopiirturiasetuksen säännösten mukaisesti 18 päivään tammikuuta 2018. Siinä säädetään myös, että kuljettajakortit liitetään osaksi ajokortteja 19 päivästä tammikuuta 2018, ja ne myönnetään, uusitaan, vaihdetaan ja korvataan direktiivin 2006/126/EY säännösten mukaisesti.Kuljettajakorttien asteittainen korvaaminen ajokorteilla edellyttää ajokorttidirektiivin muuttamista, jotta voidaan järjestää oikeudellisesti kahden yhdeksi ainoaksi asiakirjaksi yhdistetyn toiminnan rinnakkaisuus, toisin sanoen myös kuljettajakorttina toimiva ajokortti.Kuljettajakortteihin sovelletaan nykyisin tyyppihyväksyntämenettelyjä, joilla täydennetään ajokortteihin sovellettavia menettelyjä. Vuoden 2018 19 päivästä tammikuuta lähtien ammattikuljettajille myönnettävien ajokorttien, joihin siten sisältyvät myös ajopiirturikortin toiminteet, tyyppihyväksynnässä on noudatettava mikrosiruihin sovellettavia vaatimuksia, jotka on vahvistettu tämän direktiivin mukaisesti, sekä kaikkia neuvoston asetuksessa (ETY) N:o 3821/85 tarkoitettuja lisävaatimuksia, kuten yhteentoimivuuden ja loogisen toimivuuden testaus. Tyyppihyväksyntämenettelyssä olisi kuitenkin vältettävä päällekkäisiä testejä.Ehdotus ei vaikuta yksityishenkilöiden ajokortteihin. Se koskee ainoastaan ammattikuljettajia, joihin sovelletaan ajo- ja lepoaikoja sekä ajopiirturin käyttöä koskevia määräyksiä. Kaikki uudet ajokortit ja kuljettajakortit myönnetään yhtenä ainoana asiakirjana 19 päivästä tammikuuta 2018 alkaen.4. TALOUSARVIOVAIKUTUKSETEhdotuksesta ei aiheudu lisäkustannuksia EU:n talousarvioon.2011/0327 (COD)EhdotusEUROOPAN PARLAMENTIN JA NEUVOSTON DIREKTIIVIEuroopan parlamentin ja neuvoston direktiivin 2006/126/EY muuttamisesta kuljettajakortin toiminteet sisältävien ajokorttien osalta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan unionin toiminnasta tehdyn sopimuksen ja erityisesti sen 91 artiklan,ottavat huomioon Euroopan komission ehdotuksen,sen jälkeen, kun ehdotus on toimitettu kansallisille parlamenteille,ottavat huomioon Euroopan talous- ja sosiaalikomitean lausunnon[3],ottavat huomioon alueiden komitean lausunnon[4],noudattavat tavallista lainsäätämisjärjestystä,sekä katsovat seuraavaa:1.  Kokemus on osoittanut, että ajokortteihin liittyvää vilpillistä toimintaa ja väärinkäyttöä esiintyy harvemmin kuin maanteiden henkilö- tai tavaraliikenteen ajoneuvoihin tieliikenteen valvontalaitteista 20 päivänä joulukuuta 1985 annetun neuvoston asetuksen (ETY) N:o 3821/85[5] mukaisesti asennetuissa valvontalaitteissa käytettyjen kuljettajakorttien yhteydessä. Siksi valvontalaitteet olisivat luotettavampia, jos kuljettakortti ja ajokortti yhdistetään. Lisäksi yhdistäminen vähentää kuljettajille aiheutuvaa hallinnollista taakkaa, koska heidän ei enää tarvitse hakea ja pitää hallussaan kahta erillistä asiakirjaa.2.  Ajokortin ja kuljettajakortin malli ja tietokentät ovat lähes samanlaiset. Ainoa huomattava ero on se, että kuljettajakortissa on oltava mikrosiru, jonka sisällyttäminen ajokorttiin on valinnaista. Sen vuoksi näiden kahden asiakirjan yhdistäminen on teknisesti helppo toteuttaa.3.  Korttien yhdistäminen ei vaikuta ajokortin ja kuljettajakortin hallussapitoa koskevista hallinnollisista luvista johtuviin oikeuksiin ja velvollisuuksiin.4.  Kuljettajakortteihin sovelletaan nykyisin tyyppihyväksyntämenettelyjä, joilla täydennetään ajokortteihin sovellettavia menettelyjä. Vuoden 2018 19 päivästä tammikuuta lähtien ammattikuljettajille myönnettäviin ajokortteihin sisällytettävän mikrosirun, joka käsittää myös kuljettajakortin toiminteet, tyyppihyväksynnässä on noudatettava paitsi direktiivin 2006/126/EY soveltamisesta annetun komission asetuksen XXXX/XXXX tallennusvälinettä käyttäviin ajokortteihin sovellettavia vaatimuksia myös kaikkia asetuksessa (ETY) N:o 3821/85 säädettyjä asiaan liittyviä vaatimuksia.5.  Sen vuoksi ajokorteista 20 päivänä joulukuuta 2006 annettua Euroopan parlamentin ja neuvoston direktiiviä 2006/126/EY[6] olisi muutettava,OVAT HYVÄKSYNEET TÄMÄN DIREKTIIVIN:1 artiklaMuutetaan direktiivi 2006/126/EY seuraavasti:(1) Lisätään 1 artiklaan 5 kohta seuraavasti:”5. Kaikkiin 7 a artiklan mukaisesti myönnettyihin ajokortteihin on 19 päivästä tammikuuta 2018 alkaen liitettävä mikrosiru.Mikrosirun osalta on noudatettava tämän artiklan 2 ja 3 kohdan vaatimuksia, erityisesti 2 kohdan mukaisesti hyväksytyt toimenpiteet mukaan luettuina. Mikrosirun on myös sisällettävä kaikki asetuksen (ETY) N:o 3821/85 liitteessä I B olevan IV jakson 5.2 kohdassa tarkoitetut kortin tunnistetiedot.Tyyppihyväksynnän osalta 7 a artiklan mukaisesti myönnetyissä ajokorteissa on noudatettava asetuksen (ETY) N:o 3821/85 liitteessä I B olevan [III luvun] vaatimuksia. Kuljettajakortin soveltamiseksi tyyppihyväksyntää koskevat tiedot on tallennettava mikrosirulle.”(2) Lisätään 7 a, 7 b ja 7 c artikla seuraavasti:” 7 a artiklaKuljettajakortin sisältävä ajokortti1. Myöntäessään, korvatessaan, uusiessaan tai vaihtaessaan ajokortin kuljettajalle, joka harjoittaa Euroopan parlamentin ja neuvoston asetuksessa (EY) N:o 561/2006[7] tarkoitettua maanteiden henkilö- tai tavaraliikennettä, jäsenvaltioiden on 19 päivästä tammikuuta 2018 alkaen myönnettävä ajokortti, joka sisältää tarvittavat toiminteet siten, että sitä voidaan käyttää myös asetuksessa (ETY) N:o 3821/85 tarkoitettuna kuljettajakorttina.2. Ajokortti, joka sisältää kuljettajakortin toiminteet, on myönnettävä yhden kuukauden kuluessa siitä, kun toimivaltainen viranomainen on vastaanottanut hakemuksen.3. Myöntäessään kuljettajakortin toiminteet sisältävän ajokortin jäsenvaltioiden on merkittävä siihen liitteessä I esitetyt yhdemukaistetut EU:n koodit.4. Kuljettajalla ei saa olla samanaikaisesti asetuksen (ETY) N:o 3821/85 mukaisesti myönnettyä kuljettajakorttia ja kuljettajakortin toiminteet sisältävää ajokorttia. Kun kuljettajalle myönnetään kuljettajakortin toiminteet sisältävä ajokortti, hänen on tilanteesta riippuen palautettava kortin myöntäneelle viranomaiselle sekä aikaisempi ajokorttinsa että entinen kuljettajakorttinsa.5. Jos muu kuin kortin myöntänyt jäsenvaltio peruuttaa tai keskeyttää kuljettajakortin toiminteet sisältävän ajokortin voimassaolon, kyseisen jäsenvaltion on palautettava kortti sen myöntäneen jäsenvaltion viranomaisille ja ilmoitettava tämän palautuksen syyt.”” 7 b artiklaKuljettajakortin sisältävän ajokortin uusiminen6.  Jos kuljettaja haluaa uusia kuljettajakortin toiminteet sisältävän ajokortin, hänen on esitettävä hakemus sen jäsenvaltion toimivaltaisille viranomaisille, jossa kuljettajan vakinainen asuinpaikka on, viimeistään 15 työpäivää ennen kortin voimassaolon päättymistä.7.  Kun kuljettajakortin toiminteet sisältävän ajokortin uusimista haetaan sen voimassaoloajan päättymisen lähestyessä, toimivaltaisen viranomaisen on toimitettava uusi kortti ennen vanhan kortin voimassaolon päättymistä, jos hakemus oli lähetetty 1 kohdassa säädetyssä määräajassa.”” 7 c artiklaVarastettu, kadonnut tai viallinen kuljettajakortin sisältävä ajokortti8.  Jäsenvaltioiden on pidettävä rekisteriä myönnetyistä, varastetuista, kadonneista ja viallisista kuljettajakortin toiminteet sisältävistä ajokorteista vähintään niiden hallinnollista voimassaoloa vastaavan ajan.9.  Varastetuista kuljettajakortin toiminteet sisältävistä ajokorteista on tehtävä virallinen ilmoitus sen jäsenvaltion toimivaltaisille viranomaisille, jossa kortti varastettiin.10.  Kadonneista kuljettajakortin toiminteet sisältävistä ajokorteista on tehtävä virallinen ilmoitus kortin myöntäneen jäsenvaltion toimivaltaisille viranomaisille sekä sen jäsenvaltion toimivaltaisille viranomaisille, jossa kuljettajan vakinainen asuinpaikka on, jos kyseessä ovat eri viranomaiset.11.  Jos kuljettajakortin toiminteet sisältävä ajokortti vahingoittuu, toimii virheellisesti, katoaa tai varastetaan, kuljettajan on seitsemän kalenteripäivän kuluessa haettava sen korvaamista sen jäsenvaltion toimivaltaisilta viranomaisilta, jossa haltijan vakinainen asuinpaikka on. Kyseisten viranomaisten on toimitettava korvaava kortti viiden työpäivän kuluessa tätä koskevan yksityiskohtaisen pyynnön vastaanottamisesta.”(3) Lisätään liitteessä I olevaan 3 kohtaan koodin 96 jälkeen EU:n koodi seuraavasti:”97. Ajokortti, joka sisältää kuljettajakortin toiminteet; voimassa ... asti [esimerkiksi 97. (01.01.18)]”.2 artikla1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään [2 vuotta voimaantulon jälkeen]. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.Jäsenvaltioiden on sovellettava kyseisiä säännöksiä 19 päivästä tammikuuta 2018.Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.3 artiklaTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .4 artiklaTämä direktiivi on osoitettu kaikille jäsenvaltioille.Tehty BrysselissäEuroopan parlamentin puolesta Neuvoston puolestaPuhemies Puheenjohtaja [1] KOM(2011) 451 lopullinen.[2] Ks. vaikutusten arviointi SEC(2011) 948.[3] EUVL C , , s. .[4] EUVL C , , s. .[5] EYVL L 370, 31.12.1985, s. 8.[6] EUVL L 403, 30.12.2006, s. 18.[7] EUVL L 102, 11.4.2006, s. 1.